එක්සත් ජාතින්ගේ මහා මණ්ඩල සැසිවාරයේ රාජ්‍ය නායක සමුළුව මේ වෙනවිට පැවැත්වෙනවා.එය මෙවර පැවැත්වෙන්නේ 76 වැනි වතාවට යි.සමුළුව අමතමින් ඇමරිකානු ජනාධිපති ජෝ බයිඩන් ප්‍රකාශ කළේ, "කොවිඩ් පරාජය කර, ලෝකය හමුවේ ඇති ප්‍රධාන අභියෝග ජය ගැනීමට සියලු දෙනා එක් වන්න" යනුවෙන්.එක්සත් ජාතීන්ගේ මහ ලේකම් ඇන්ටෝනියෝ ගුටරේස් හා මහ මණ්ඩල සැසිවාරයේ සභාපති අබ්දුල්ලා ෂාහීඩ් සමුළුවේ පළමු සැසියේ දේශන සිදු කළා.සමුළුවේ දෙවන දිනය වන අද (22) මෙරට වේලාවෙන් රාත්‍රී 9.30ට පමණ ජනාධිපති ගෝඨාභය රාජපක්ෂ මැතිතුමා සමුළුව ඇමතීමට නියමිත‍යි.